text: [{"text_idx": "#000003", "text": "Ginpahayag ni Bacolod Vice Mayor El Cid Familiaran nga indi matuod ang nagalapata nga impormasyon sa social media nga ipaidalum sa lockdown ang siudad sini nga bulan sang paskwa."}, {"text_idx": "#000004", "text": "Suno sa bise alkalde, wala sang rason nga ipaidalom sa lockdown ang Bacolod bangud padayon ang pagnubo sang mga bag-o nga kaso sini sang COVID-19."}, {"text_idx": "#000006", "text": "Ginpahayag ni Familiaran nga dapat likawan ang pagpalapta sa social media sangmga fake news bangud nagatuga ini sang kakulba sa pumuluyo."}, {"text_idx": "#000007", "text": "Nagapahanumdum man si Familiaran sa publiko nga magsuksuk gid sang face mask kag face shield kun magwa sa panimalay kag magsunod sa social distancing."}, {"text_idx": "#000008", "text": "Kahapon nagpagwa man sang mando ang Malacanang nga dapat indi lang face mask kundi mandatory naman pati ang pagsuksuk sang face shield kun magwa sa panimalay."}]